Venus ispilukoa

Venus ispilukoa (gaztelaniaz, La Venus del espejo) Diego Velázquezek 1647tik 1651ra bitarte egindako margolana da, ziur asko Italian zegoela. 

Espainiako Independentzia Gerran, koadroa Godoy jauregiko soldadu frantsesek lapurtu zuten, arpilaketa artistikoen esparruan, eta George Augustus Wallis britainiar margolariaren eskuetara pasatu zen, Espainian William Buchananen agente gisa lan egin zuena, arte-merkatari garrantzitsua, koadroa Ingalaterrara ekarri zuena 1813an.

Egun National Galleryn dago, Londresen.

Venus jainkosa ageri da, jarrera sentsualean, ohe baten gainean eta Kupido semeak eusten dion ispiluari begira. Lan honek aurrekariak ditu: Giorgioneren Venus lotan (1510 i.) eta Tizianoren Urbinoko Venus (1538), esaterako. Margolan honetan, Venusentzat erabiltzen ziren bi pose, ohatze baten gainean egotea eta ispilu bati begira egotea, batera erabiltzen ditu Velázquezek.

Ikus, baita ere 
 Emakume biluzik etzanda, atzetik ikusita

Kanpo estekak 

Diego Velázquezen margolanak
National Galleryren bildumak
Barrokoko margolanak
Emakumezkoen erretratuak
Biluzi artistikoak
Mitologia margolaritzan
Bandalismoak pairatu duten artelanak